AIŠKINAMASIS RAŠTAS

Dėl Molėtų rajono savivaldybės uždarųjų akcinių bendrovių akcijų perdavimo Molėtų rajono savivaldybės administracijos direktoriui ir dėl turtinių ir neturtinių teisių įgyvendinimo uždarosiose akcinėse bendrovėse

**1. Parengto tarybos sprendimo projekto tikslai ir uždaviniai**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalis reglamentuoja, kad [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "181z) institucijos, savivaldybės įmonės, įstaigos ir organizacijos joms patikėjimo teise perduotą [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4#182z) turtą valdo, naudoja ir disponuoja juo pagal įstatymus [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "183z) tarybų sprendimuose nustatyta tvarka. Įstatymo 23 straipsnio 1 dalis nustato, kad [Valstybės](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "598z) ir [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "599z), kaip [valstybės](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "600z) įmonių, savivaldybės įmonių, akcinių bendrovių, uždarųjų akcinių bendrovių, viešųjų įstaigų ir kitos teisinės formos juridinių asmenų dalyvio, turtinės ir neturtinės teisės įgyvendinamos Vyriausybės nustatyta tvarka.

Lietuvos Respublikos Vyriausybės 2007 m. birželio 6 d. nutarimo Nr. 567 „Dėl Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“ (toliau – Nutarimas) 2.1. punktas nustato, kad Savivaldybei nuosavybės teise priklausančių akcinių bendrovių ir uždarųjų akcinių bendrovių (toliau - bendrovė) akcijų suteikiamas turtines ir neturtines teises įgyvendina savivaldybės vykdomoji institucija - savivaldybės administracijos direktorius. Nutarimo 2.2 punktas nustato, kad Savivaldybės administracijos direktorius akcijas valdo, naudoja ir jomis disponuoja patikėjimo teise įstatymų ir kitų teisės aktų nustatyta tvarka. Savivaldybės administracijos direktorius privalo pasinaudoti visomis akcininkui suteikiamomis teisėmis, kad būtų tinkamai atstovaujama savivaldybei. Atstovaudamas savivaldybei, savivaldybės administracijos direktorius privalo analizuoti bendrovės veiklą, veikti savivaldybės ir bendrovės naudai, laikydamasis Lietuvos Respublikos [valstybės ir savivaldybių turto valdymo, naudojimo ir disponavimo juo įstatymo 9](JavaScript:openStr('28698','9')" \o "Valstybės ir savivaldybių turto valdymo, naudojimo ir disponavimo juo principai) straipsnyje išdėstytų principų.

Siekiant vykdyti teisės aktų nuostatas, parengtas tarybos sprendimo projektas perduoti Molėtų rajono savivaldybei nuosavybės teise priklausančias uždarųjų akcinių bendrovių (toliau – bendrovių) akcijas Molėtų rajono savivaldybės administracijos direktoriui valdyti, naudoti ir disponuoti jomis patikėjimo teise bei pavesti įgyvendinti Savivaldybei nuosavybės teise priklausančių bendrovių akcijų suteikiamas turtines ir neturtines teises.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 3 dalies 9 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalys, 23 straipsnio1 dalis;

Lietuvos Respublikos Vyriausybės 2007 m. birželio 6 d. nutarimo Nr. 567 „Dėl Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“ 2.1, 2.2 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - vykdomos teisės aktų nuostatos. Priėmus sprendimą, Administracijos direktorius turės galimybę įgyvendinti Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių, patvirtintų Nutarimu, 3 punkto nuostatą ir patvirtinti Atstovavimo savivaldybei bendrovėse taisykles.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono meras ir administracijos direktorius.